cyanic-selkie/wikianc huggingface dataset:
Skaramissalet
Utforming og historikk
Boken er i folioformat. Den var opprinnelig innbundet i et eneste volumet, men ble oppdelt i to bind på 1300-tallet eller 1400-tallet. Det er ett av dem som er i Skara, den var skrevet av to skriftlærde som har nesten identisk håndskriftstil. Forskere ved Lunds universitet har ved karbondateringsmetoder fastslått at bokens sider er fra ca 1150, omtrent fra den tiden da Skara domkyrka ble innviet. Man tror at missalet ble klargjort til innvielsen av domkirken. Den ble benyttet i domkirken av presten frem til 1527. Missalet ble brukt som gudstjenestebok og var nødvendig for at en messe skulle kunne feires. Boken er håndskrevet på skinn og ble ombundet drøyt 100 år senere med eik: Eikepermene er ved hjelp av granskning av årringene blitt daterte til 1264. Analysen av selve eiken viste også at eikene vokste et eller annet sted i Skaratrakten. Missalet har vakkert illuminerte sider. Særlig bemerkelsesverdige er de malte begynnelsebokstavene og to helsidesbilder som viser korsfestelsen samt Gud som velsigner verden. Visse trekk tyder på at kunstneren (illuminatoren) kan ha vært skandinav. Her kan det tenkes forbindelseslinjer til andre illuminerte manuskripter fra Fulda (Tyskland), Echternach (Luxembourg), Winchcombe (England) og franske manuskripter.
Det er bare 44 blad som fremdeles er igjen, omtrent en åttendedel av de 300 pergamentblader som opprinnelig var i boken, hvilket betyr 88 lesesider. Dette er likevel tilstrekkelig til å meningsfylt kunne beskjeftige seg med spørsmål om opphav, bruk og alder.
Boken er blitt vist på internasjonale utstillinger 1992-93 i Paris og København om vikinger och korsfarere fra Norden og Europa.
Den har vakt interesse hos kunsthistorikere og kirkehistorikere. Håndskriften i boken er unik, og det står nok i det som er bevart av missalet til at man skal kunne forstå hva den handler om. Kunsthistorikerne har særlig forsket på missalets samband med det vesteuropeiske bokmaleriet i 1000-1100-århundrene.
Boken ble sannsynligvis tilvirket i England (Winchester), Frankrike (Normandie) eller i Norge ettersom det tar med sankt Svithun som ble æret i både England og i Norge. Men stedet er ikke fastlagt sikkert.
Faksimile
I 2006 ble det utgitt en faksimileutgave av missalet på latin og svensk. Forskergruppen bak dette var ledet av Christer Pahlmblad. En særskilt stiftelse, under ledelse av prosten Johnny Hagberg, ble dannet for formålet. Bak denne stod Skara stiftshistoriska sällskap, Föreningen för Västgötalitteratur og Västergötlands Fornminnesförening.
Stiftelsen har siden blant annet også stått for utgivelsen av biskop Jesper Swedbergs Swensk ordabok. Arbeidet ble utført av dosent Lars Holm.
Kugluktuk
Kugluktuk (inuinnaqtun: Qurluktuk) er et tettsted i Kitikmeot i Nunavut, Canada. Det ligger ved enden av elven Coppermine. Det er det vestligste tettstedet i Nunavut, og ligger nær grensen mot Nordvestterritoriene.
San Marino under Sommer-OL 2016
San Marino deltok under Sommer-OL 2016 i Rio de Janeiro, Brasil i perioden 5. – 21. august 2016.
Fra kolonimagt til kolonihavemagt
Fra kolonimagt til kolonihavemagt er en dansk TV-serie fra 2015, som viser danske helter i nytt lys.
I serien møter vi blant andre Poppo av Slesvig som førsøker å kristne Harald Blåtann, en ubekymret Christian IV, en vegelsinnet Frederik VI, venninnene Grevinne Danner og Louise Heiberg i teselskap på Jægerspris slott, statsminister Thorvald Stauning m.fl.
Manuskriptforfatter Anne Neye spiller selv Grevinne Danner og Frederik VI i serien. Andre medspillere er Hella Joof, Henrik Birck, Sune Svanekier, Thomas Hwan og Rasmus Botoft.
Rhadia
Rhadia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, avlang, blank trebukk. Hode, pronotum og bein er rødbrune, dekkvingene svarte.
Utbredelse
Arten lever i Papua Ny-Guinea.
Systematisk inndeling
Arten blir noen ganger plassert i slekten Sybra.
Carnegie Mellon University
Carnegie Mellon University (CMU), tidligere Carnegie Institute of Technology (CIT), er et forskningsuniversitet i Pittsburgh i Pennsylvania i USA. Det ble grunnlagt i 1900 av Andrew Carnegie som Carnegie Technical Schools. I 1912 ble det til Carnegie Institute of Technology og i 1967 slo det seg sammen med Mellon Institute of Industrial Research til Carnegie Mellon University.
Det inntok i 2008 21.-plass globalt på Times Higher Educations liste over verdens beste universiteter. Særlig er universitet kjent for informasjonsvitenskap (computer science), automasjon (robotics), ingeniørvitenskap og økonomisk-administrative fag.
Eucurtiopsis
Eucurtiopsis er en slekt av biller som tilhører familiegruppen stumpbiller (Histeridae).
Utseende
Små (ca. 2,5 millimeter), brede, blankt brune stumpbiller. Dekkvingene har en grop kledt med lyse hår nær forhjørnet.
Jan Marius Høiby
Jan Marius Høiby (født 12. mars 2004) er en norsk fotballspiller som spiller for.
Den 19. april 2022 fikk han sin OBOS-liga-debut for Kongsvinger mot Sandnes Ulf.
NAF
NAF kan referere til:
Moussa Dembélé (hekkeløper)
Moussa Dembélé (født 30. oktober 1988) er en senegalesisk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 110 meter hekk.
NM i mangekamp 1979
NM i mangekamp 1979 ble arrangert som en del av NM i friidrett 1979, på Lovisenlund idrettsplass i Larvik, 11. og 12. august av Larvik Turn.
Det ble konkurrert i tikamp for menn og femkamp for kvinner.
Trommestikkfingre
Clubbing – som er den vanligste betegnelsen i norske fagmiljøer – er forbundet med lungekreft, interstitiell lungesykdom, tuberkulose, cyanotisk hjertesykdom, Crohns sykdom og Ulcerøs kolitt.
Selv om clubbing er et etablert funn i mange sykdomstilfeller, er de fysiologiske mekanismene bak fenomet mer ukjent. Man antar at disse sykdommene fører til en vasodilatasjon (utviding av blodårer) i den distale sirkulasjonen som fører til hypertrofi av vevet i neglerøttene og dermed til klubbeformede fingernegler.
Spelaeogriphacea
Spelaeogriphacea er en orden av storkreps, en type krepsdyr. Gruppen inneholder 1 familie, 3 slekter, og i alt bare 4 arter.
Rally Akropolis 2008
Rally Akropolis 2008  var den syvende delkonkurransen i Rally-VM 2008. Rallyet foregikk fra 30. mai til 1. juni 2008 i Hellas.
Réginald Garrigou-Lagrange
Réginald Garrigou-Lagrange (opprinnelig Gontran Garrigou-Lagrange; født 21. februar 1877 i Auch i Frankrike, død 15. februar 1964 i Roma) var en fransk katolsk dominikanerprest, filosof og teolog.
Lomita (California)
Lomita er en amerikansk by som ligger i Los Angeles County i California.
Réginald Garrigou-Lagrange
Han skrev over 500 bøker og tidskriftsartikler. Mellom 1909 og 1960 underviste pater Garrigou-Lagrange ved Angelicum i Roma. En av hans elever var Karol Wojtyła, den senere pave Johannes Paul II.
Lomita (California)
Den har og dekker et areal på 4,95 km².
Réginald Garrigou-Lagrange
Liv og virke
Mens han studerte medisin i Bordeaux opplevde han det han betegnet som en religiøs konversjon etter å ha lest Life, Science, and Art av den bretonske forfatter Ernest Hello (1828–85).
Han sluttet seg til dominikanerordenen, og underviste ved ordenens teologiske høyskole Le Saulchoir før han flyttet til Roma. Der underviste han ved ordenens universitet Angelicum fra 1909 til han trakk seg tilbake i 1960. I 1917 ble det opprettet et professorat særlig tilpasset ham der, innen asketisk og mystisk teologi; dette var det første i verden av sitt slag.
Tenkning
Han er best kjent for sin spirituelle teologi. Hans hovedverk innen feltet er Les Trois Ages de la Vie Interieure (Det indre livs tre veier), idet han fremfører den tese at inngydt kontemplasjon og det derav følgende mystiske liv er i den normale hellighetens vei mot kristen fullkommenhet. Dette fikk innflytelse på andre vatikankonsils dogmatiske konstitusjon om Kirken, Lumen gentium der kapittel V behandler Kirkens universette kall til hellighet.
Pater Réginald Garrigou-Lagrange presterte å utvikle en syntese mellom Thomas Aquinas' svært abstrakte skrifter og Johannes av Korsets eksperimentelle skrifter, og påvise art de harmonerer med hverandre.
Garrigou-Lagrange var den ledende talsmann for en thomisme av en strikt observans. Han ble gitt mer oppmerksomhet da han i 1946 kritiserte den teologiske bevegelse kalt Nouvelle théologie, som han mente var modernistisk. Han sies også å ha skrevet utkastet til pave Pius XIIs encyklika Humani generis av 1950, «vedrørende noen feilaktige oppfatninger so truer med å undergrave den katolske læres fundamenter».
Diagnose
Diagnose (gresk: διάγνωση, diágnosi, fra sammensetningen av δια, dia, «ved» og γνώση, gnósi, «erkjennelse») angir en metode ved problemløsning. Innenfor medisinen kan en diagnose hevdes å være synonymt med navnet på en lidelse (ofte en sykdom), og diagnosen treffes med bakgrunn i pasientens forklaringer av sine typiske symptomer og kliniske undersøkelser. Selve handlingen kalles diagnostisering.
Å stille en diagnose
Å diagnostisere er å bestemme og klassifisere en årsakssammenheng (for eksempel hva som forårsaker en pasients lidelser). Resultatet kalles en diagnose.
Det typiske hendelsesforløpet er at en person med en eller flere uvanlige symptomer oppsøker en lege og forteller om sine plager. Legen undersøker gjerne personen klinisk og fremstiller så en hypotese, som kan omhandle én eller flere lignende diagnoser. Listen over sannsynlige diagnoser kalles differensialdiagnoser og er basert på den tilgjengelige informasjonen legen har i øyeblikket. Legen vil videre derfor teste pasienten for å få bekreftet eller avkreftet ulike differensialdiagnoser, inntil han eller hun kan konkluderer med én bestemt diagnose. Testene kan inkludere ulike prøver (for eksempel blodprøver, elektroniske og fysiske tester) og uttesting av medikamenter. Den såkalte indotesten er en sånn medikamentell test, som tester for respons av legemidlet indometacin mot trigeminal-autonome hodepiner. Det kan derfor ta tid å stille riktig diagnose. I kompliserte tilfeller kan det ta flere år å få rett diagnose. I sånne tilfeller behandler gjerne legen pasienten bredt. Når legen har konkludert er diagnosen satt og konkret behandlingen av lidelsen kan ta til.
For mange pasienter er det viktig å få en diagnose så raskt som mulig, både av behandlingsmessige og økonomiske årsaker. Mange diagnoser er utløsende med hensyn til økonomiske støtteordninger og uførhet.
I Norge og internasjonalt benyttes International Classification of Diseases (ICD) som kodeverktøy for å klassifisere sykdom. Gjeldende versjon er ICD-10, som begynner å bli utdatert. Neste versjon er ICD-11, der arbeidene har pågått i flere år. Lanseringen av neste versjon har blitt utsatt flere ganger, men regnes å være nært forestående.
Hvem kan stille en diagnose?
Helsepersonelloven sier ikke noe direkte om hvem som kan stille diagnoser. Dette må utledes av forsvarlighetskravet i helsepersonelloven § 4 første og annet ledd. Det generelle forsvarlighetskravet innebærer en plikt for helsepersonellet til å holde seg innenfor sitt fagområde og ikke overskride sine faglige kvalifikasjoner. Det er således en forutsetning at helsepersonellet har de nødvendige faglige kvalifikasjoner for å sette den aktuelle diagnosen. Det er for eksempel kun profesjonsstudiet i medisin og psykologi som kvalifiserer for diagnosesetting innenfor psykisk helse.
Anke og fornyet vurdering
Diagnoser kan ikke ankes, men det følger av pasient- og brukerrettighetsloven § 2-3 at «Etter henvisning fra allmennlege har pasienten rett til fornyet vurdering av sin helsetilstand av spesialisthelsetjenesten». Fornyet vurdering er av mange bedre kjent som second opinion. Retten til en fornyet vurdering gjelder imidlertid bare én gang for samme tilstand.
Pygocephalomorpha
Pygocephalomorpha er en utdødd orden av fossile storkreps, en type krepsdyr. Storkrepsene utviklet seg i kambrium for 750 millioner år siden.
Taksonomi
Taksonomien til storkreps er komplisert og flere av gruppen er utdødd. Det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer følger stort sett WoRMS-databasen. . Utdødde grupper er markert med †.
Russland under Sommer-OL 2016
Russland deltok under Sommer-OL 2016 i Rio de Janeiro, Brasil i perioden 5. – 21. august 2016. Den russiske troppen bestod av 282 utøvere som deltok i tjuefem ulike idrettsgrener. Dette var sjette gangen Russland deltok i et sommer-OL som selvstendig nasjon, etter oppløsningen av Sovjetunionen. Volleyballspilleren Sergej Tetjukhin var landets flaggbærer under åpningsseremonien.
Falsobiobessa
Falsobiobessa er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, kraftig, knudrete, brun trebukk. Antennene er en del kortere enn kroppen. Pronotum har en liten tann noen bak midten av sidekanten. Dekkvingene er parallellsidige med noen flekker av oppstående, mørke skjell.
Utbredelse
Arten er utbredt i Tanzania.
GNU General Public License
The GNU General Public License (GPL) er GNUs lisens for publisering og distribusjon av fri programvare, og er den mest brukte av den typen lisenser i dag. Så nær sagt alle programmer som er utgitt i GNU-systemet, og godt over halvparten av all fri programvare er lisensiert under GPL. Mest kjent er kanskje operativsystemet Linux, som det i stor grad blir assosiert med. Selv om de fleste programmene som er lisensiert under GPL hører til i Unix-familien, så begynner det også å komme en del programmer eller utgaver av programmer til ikke-Unix-systemer, som for eksempel til Microsoft Windows. Eksempler på kjente programmer som er lisensiert under GPL er Audacity, Fluxbox, GIMP, Pidgin, Irssi og Linux. Av spill som ligger under GPL kan nevnes Battle for Wesnoth.
MediaWiki, som er programvaren skrevet originalt for Wikipedia, er utgitt under GPL.
Hovedtrekk i lisensen
Grunnregelen i GPL er at et program som distribueres i kompilert form også skal være tilgjengelig for brukerne i form av kildekode – alle filer som er nødvendige for å produsere den distribuerte versjonen skal være tilgjengelig for fri bruk. Hvis programkode som er GPL-lisensiert inkluderes i et annet program, må også dette programmet lisensieres under GPL, noe som av mange beskrives som en «virus-effekt». Denne effekten har mottatt kritikk fra enkelte miljøer, spesielt fra tilhengere av BSD-lisensen som ikke inneholder dette kravet. Blant tilhengere av GPL anses dette kravet som en nødvendig forsikring om at programvaren vil forbli fri; ingen kan ta over kildekoden og lage egne lukkede versjoner.
Adelheid
Adelheid er et kvinnenavn med opprinnelse fra det gammeltyske navnet Adalheidis, hvor "adal" betyr "edel/nobel", og "heid/heidis" betyr "type/slag". Siste del av navnet kan også komme fra ordet "haid" som betyr "skjønnhet" eller "glans".
Om lag 150 personer i Norge har jentenavnet Adelheid som første eller eneste fornavn.
Kvinner som heter Adelheid bruker vanligvis diminutivformen Heidi som daglignavn. Heidi betyr egentlig "lille Adelheid".
Navn med samme betydning: Ada, Adalheidur, Addy, Adelaida, Adelaide, Adeleide, Adelein, Adeleine, Adelen, Adelene, Adelheide, Alica, Alice, Alicia, Alicja, Alida, Alis, Alisa, Alise, Alisha, Alison, Alissa, Alli, Allis, Allison, Ally, Alyssa, Elke, Haydee, Heidi, Heidie, Heidy.
Polycestaxia
Utbredelse
Arten lever på Madagaskar.
La Cañada Flintridge (California)
La Cañada Flintridge er en amerikansk by som ligger i Los Angeles County i California.
Den har og dekker et areal på 22,39 km².
Margaret Ladd
Hun er gift med dramatikeren Lyle Kessler. Hun hadde også en liten gjesterolle i filmen What is it, Scarlet? i 2005, som var hennes første opptreden på TV på 14 år.
Jungeren
Jungeren eller Junger er et skogsvann i Øvre Eiker kommune, ca. 4 km vest for tettstedet Ormåsen i Vestfossen. Det er et populært badested, fiskevann og rekreasjonsområde. Det ligger en del hytter ved vannet, men det aller meste av strandlinjen er likevel tilgjengelig for allmennheten. Vannet ligger 214 m.o.h., har et flateinnhold på rundt 400.000 kvadratmeter og omkrets på drøyt 5 km. Vannet har tilsig fra Rørtjenn, Kvennetjenn og Svarttjenn, samt flere mindre bekker. Det har utløp via Jungerbekken og Dørja til Fiskumvannet. En skogsbilvei - Jungerveien - fra Ormåsen til Kolbergsetra, ved Skarragruvene, går langs østsiden av vannet.
Opphavet til navnet er usikkert. Navnet Junger skal være nevnt i skriftlige kilder så tidlig som 1529. Nært beslektede staveformer er Junger-vandet (Strøm 1784) og Jonger (Johnsen 1914), mens det på Lorents Buddes kart fra 1784 er avmerket som Iøern.
Det er funnet en stokkebåt fra vikingtid - middelalder (970-1025) i Jungeren.
Øst og sør for Junger ligger flere bygdeborger. Omtrent 1 km nordvest for Junger ligger utsiktspunktet Jungerkollen, der Eiker milorg hadde leiren Jungercellene som ble brukt av «Gutta på skauen» under andre verdenskrig.
Sydøst for Junger langs Jungerveien er Kolbergtjernmyra naturreservat.
NM i mangekamp 1980
NM i mangekamp 1980 ble arrangert som en del av NM i friidrett 1980 på Aspmyra stadion i Bodø, 5. og 6. juli av IK Grand.
Det ble konkurrert i tikamp for menn og femkamp for kvinner.
Hyphovatus
Hyphovatus er en slekt av biller og tilhører familiegruppen vannkalver.
Utseende
Denne slekten består av små arter (2,6-3 millimeter) som utmerker seg ved en bredt oval kroppsform, bredere enn de fleste andre vannkalver. Artene kan være gulbrune eller rødbrune.
Levevis
Artene lever i sakteflytende bekker i tropisk skog.
South El Monte (California)
South El Monte er en amerikansk by som ligger i Los Angeles County i California.
Den har og dekker et areal på 7,38 km².
Hyphovatus
Utbredelse
Slekten er utbredt i Sørøst-Asia (Thailand, Sumatra).
Hemiglyptus
Hemiglyptus er en slekt av biller som tilhører familiegruppen bladbiller (Chrysomelidae).
Utseende
Små (ca. 3 millimeter), ovale, svarte jordlopper med noe metallisk glans.
Gulshan Ewing
Gulshan Ewing (født Mehta, født i 1928 i Bombay i Britisk India, død 18. april 2020 i London) var en indisk journalist. Hun redigerte kvinnebladet Eve's Weekly og filmmagasinet Star & Style mellom 1966 og 1989.
Hemiglyptus
Levevis
Både larvene og de voksne (imago) billene lever på planter i slekten Eriodictyon ("yerba santa", familien Hydrophyllaceae).
Utbredelse
Arten er utbredt langs vestkysten av USA. Tidligere ble noen arter fra Chile også plassert i denne slekten, men de er nå overført til Protopsilapha.
Gulshan Ewing
Hun kom fra en parsifamilie. I 1955 giftet hun seg med engelskmannen Guy Ewing. I 1990 flyttet de til Storbritannia.
Hun hadde først begynt karrieren med det Dosu Karaka-redigerte Current og gikk så videre til Femina, som ble utgitt av avishuset the Times of India group. Eve's Weekly ble eid av Somani-groppen.
Hun døde av covid-19-relaterte komplikasjoner i Richmond i London den 18. april 2020.
Norges Aikidoforbund
Norges Aikidoforbund er et av to aikidoforbund i Norge, og har både aikidoklubber og enkeltpersoner som medlemmer.
Det andre forbundet er Aikikan Norge.
Akvakultur i Vesterålen
Akvakultur i Vesterålen (AIV) er et opplevelsessenter for havbruk som ligger i bygda Blokken i Sortland kommune i Vesterålen. Senteret hadde offisiell åpning den 14. november 2011 og består av et oppdrettsanlegg med laks og ørret og Gladbrygga med utstillinger om oppdrettshistorie og moderne havbruk. AIV har åpent mandag til fredag hele året for besøkende. På sommeren, fra midten av juni til midten av august, er det åpent for drop-in besøk i utstillingene samt forhåndsbookede båtturer.
Senteret eies av Nordlaks.
Stygoporus
Stygoporus er en slekt av biller og tilhører familiegruppen vannkalver.
Utseende
En liten (ca. 2 millimeter), avlang, blind, matt brunrød vannkalv. Arten mangler helt fasettøyne.
Levevis
Både de voksne billene og larvene, er  rovdyr. De lever i ferskvann. Inntil nylig var de eneste kjente eksemplarene funnet i et badekar, så artens naturlige habitat var lite kjent. Vannet i badekaret stammet fra en grunn brønn, og nylig er arten gjenfunnet i en lignende brønn, som viser at den lever i underjordiske vannansamlinger.
Utbredelse
Arten er beskrevet fra Oregon.
Juninho Paulista
Osvaldo Giroldo Júnior (født 22. februar 1973 i São Paulo), bedre kjent som Juninho, eller Juninho Paulista, er en brasiliansk tidligere fotballspiller.
I løpet av sin profesjonelle karriere spilte Juninho for de brasilianske klubbene São Paulo FC, Vasco da Gama, Palmeiras, CR Flamengo, og også den engelske klubben Middlesbrough F.C., den spanske klubben Atlético Madrid, Celtic F.C. i Skottland og Sydney FC i Australia.
Juninho spilte også 50 fra 1995 til 2003, og vant VM i fotball 2002 og fikk bronsemedalje i Sommer-OL 1996.
Hemiphrynus
Hemiphrynus er en slekt av biller som tilhører familiegruppen bladbiller (Chrysomelidae).
Utseende
Middelsstore, avlange, halvblanke jordlopper. Hode og forkropp er røde, dekkvingene svarte med noe metallglans.
Nils Holgerssons forunderlige reise (film)
Nils Holgerssons forunderlige reise (svensk: ) er en svensk film fra 1962, regissert av Kenne Fant. Manuset ble skrevet av det norskfødte ekteparet Tage Aurell og Kathrine Aurell. Det bygde på Selma Lagerlöfs roman Nils Holgerssons underbara resa genom Sverige'', utgitt i to bind i 1906 og 1907.
Filmen var med i den tredje internasjonale filmfestivalen i Moskva i 1963.
Laura Johnson
Laura Johnson (født 1. august 1957 i Burbank i California) er en amerikansk skuespillerinne som spilte rollen som Terry Hartford i såpeoperaen Falcon Crest i årene 1983 til 1986.
Johnson var gift med skuespilleren Harry Hamlin fra 1985 til 1989. Han er blant annet kjent for sin rolle som Perseus i fantasy-filmen Clash of the Titans fra 1981 og for rollen som advokat Michael Kuzak i den juridiske dramaserien LA Law.
Polycestina
Utbredelse
Artene er utbredt i det sørlige Afrika.
Bruvik
Bruvik er et tettsted i Osterøy kommune i Vestland ved Sørfjorden, sydøst på Osterøya.
Bruvik var en egen herredskommune i tidsrommet 1870–1963, beliggende på begge sider av Veafjorden. Den ble opprettet ved delingen av Haus kommune 1. januar 1870, med et folketall på 2062. Kommunen lå med en noe større del på fastlandet øst for Veafjorden, og en noe mindre del på den østre delen av Osterøya. Bruvik opphørte som egen kommune 1. januar 1964 da Bruvikbygda på Osterøya gikk inn i nye Osterøy kommune, mens fastlandsdelen gikk inn i Vaksdal kommune. Bruvik hadde ved kommunesammenslutningen et folketall på 5673, hvorav 409 bodde på Osterøya og 5264 på fastlandet.
Fra Osterøybroen mellom Arna og Vaksdal, og inn til Bruvik med blant annet kai, nærbutikk, drivstoff (bensin og diesel) og kirke med kirkegård, er det en del fastboende. Lenger oppe i Bruvikdalen, ved og etter Bruviknipa (Brøknipa) er det mange hytter. Også videre innover landeveien mot Løtveit, Drageidet og Haganes er det mange hytter.
Ulvsnesøy ligger ganske kort unna kaien i Bruvik, og ligger altså ute i fjorden mellom Vaksdal og Osterøy.
Serbia under Sommer-OL 2016
Serbia deltok under Sommer-OL 2016 i Rio de Janeiro, Brasil i perioden 5. – 21. august 2016.
Ringsrudåsen
Ringsrudåsen er en ås i Nordre Land på grensa mot Gjøvik. Den høyeste toppen ligger i Nordre Land, men kommunegrensa til Gjøvik går bare knappe 100 meter sørøst for toppen. Her når Gjøvik kommune sitt høyeste punkt, 837 meter over havet.
Norges Apotekerforening
Norges Apotekerforening er en norsk bransjeforening for apoteker. Foreningen ble stiftet 16. mai 1881. Styreleder er Lars Haukaas, mens Per Torgeir Lund er ansatt som administrerende direktør.
Benedicte Håland
Benedicte Iversen Håland (født 10. februar 1998) er en norsk fotballspiller som spiller for den skotske klubben Hibernian.
Hun har tidligere spilt på toppnivå i Norge, Sveits, England, Island og Italia.
Håland har landskamper for J16, J17 og J19-landslaget til Norge.
Tanaider
Tanaider (Tanaidacea) er en orden av storkreps, en type krepsdyr. Denne gruppen inneholder 6-7 overfamilier, 34 familier og 940 arter.
Taksonomi
Taksonomien til storkreps er komplisert og flere av gruppen er utdødd. Det er generelt omstridt å fin-inndele organismer taksonomisk. En vanlig oppdelning anerkjenner storkreps som en av seks ulike klasser av krepsdyr, og storkreps er den mest artsrike gruppen. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer her følger WoRMS-databasen fra 2013. . Utdødde grupper er markert med †.
Michelle Hummel
Michelle Hummel (født 1985) er en ultraløper og trugeløper fra USA.
Hun ble verdensmester i trugeløping i 2018 og 2020.
Idrettskarriere
Hummel har vunnet flere ultraløp i sin karriere, blant annet vant hun Mt. Taylor 50k og 2016 og Ultra Santa Fe i 2017.
Hun vant VM i trugeløping 2018 og 2020, og hun kom på tredjeplass i VM i trugeløping 2017 og 2019.
Kommunikasjonsdepartementet (Island)
Kommunikasjonsdepartementet (islandsk: Samgönguráðunneytið) er et departement i den islandske regjeringen.
Departementet har ansvaret for transport via land, luft og vann, samt telekommunikasjon og postvesenet.
Siden 24. mai 2007 har Kristján Möller vært kommunikasjonsminister; han tiltrådte under Geir Haardes andre regjering, og fortsatte da Jóhanna Sigurðardóttir overtok 1. februar 2009.
Mugabe Were
Were hadde involvert seg politisk i Kenyas politiske krise, ved å forhandle mellom ledere fra ulike etniske grupper og organisert en fredsmarsj like før han døde.
Enrique Llanos
Enrique Llanos (født 5. juli 1980) er en puertoricansk friidrettsutøver som konkurrerer i hekkeløp. Han representerte landet sitt under Sommer-OL 2012 i London, der han ble utslått i de innledende rundene på 110 meter hekk.
Even Wetten
Even Gabrielsen Wetten (født 12. august 1982) er en norsk tidligere skøyteløper fra Hamar som representerte Hamar Idrettslag. Wetten ble verdensmester på 1000 meter i 2005 og har i tillegg flere norgesmesterskap.
Wetten tok sølv i sprint-NM 2003, og fikk sitt internasjonale gjennombrudd i sesongen 2004-05 med sterke plasseringer i verdenscupen på 1000 og 1500 meter. Han tok gull på 1000 meter i VM enkeltdistanser i Inzell i mars 2005 med tiden 1.10,10 som er ny banerekord. Wetten fikk bronse på 1500 meter i samme mesterskap, og viste stabilitet og hevdet seg blant de beste på de korte distansene i verdenscupen i 2005/06-sesongen.
I januar 2006 ble han norgesmester i sprint på Risenga i Asker. Her satte han også banerekorder på både 500 m og 1000 m og fikk kongepokal for innsatsen. Han fikk prisen for årets gjennombrudd 2005 under idrettsgallaen på Hamar. Wetten er utnevnt av Regionrådet for Hamarområdet til ambassadør. Han er også ambassadør for organisasjonen Right To Play som driver hjelpearbeid for barn i fattige land. Even Wetten deltok i OL i Torino. Han ble norgesmester på både 500 m og 1000 m i NM-enkeltdistanse på Hamar i november 2006.
Han la opp 3. oktober 2007, 25 år gammel, på grunn av skade og motivasjonsproblemer. Senere har han blant annet arbeidet som skøyte- og tenniskommentator for NRK og Eurosport.
Pseudohydrobius
Pseudohydrobius er en slekt av biller som hører til familien vannkjær (Hydrophilidae).
Doctor theologiae
Doctor theologiae, som også kan skrives doctor theologiæ, forkortet dr. theol. og kalt den teologiske doktorgrad, er i nyere tid særlig betegnelsen på den teologiske doktorgraden som blir tildelt av danske og norske universiteter. Graden er en av de tre tradisjonelle doktorgradene i de klassiske universitetsdisiplinene med røtter fra middelalderens universiteter.
Pseudohydrobius
Utseende
Middelsstore (3-4 millimeter), avlangt-ovale, brunrøde eller gulbrune vannkjær.
Doctor theologiae
Danmark
Graden ble opprettet med grunnleggelsen av Københavns Universitet i 1479.
Pseudohydrobius
Levevis
De voksne billene kan finnes på blomster.
Doctor theologiae
Danmark
I Danmark omtales graden gjerne som en høyere doktorgrad, for å skille den fra «den lavere doktorgrad» (ph.d.), som ble innført på 2000-tallet.
Pseudohydrobius
Utbredelse
Slekten er utbredt i det østlige Australia.
Doctor theologiae
Norge
I Norge ble den teologiske doktorgraden formelt opprettet med universitetsfundasen i 1824, sammen med den juridiske, medisinske og filosofiske doktorgrad. Alle doktorgradene var etter denne ordningen latinske. Ved en reform i 1845 ble det valgfritt om man ville bruke latin eller norsk som språk. Den første teologiske doktorgraden ved Det Kongelige Frederiks Universitet ble tildelt i 1878.
På begynnelsen av 1990-tallet ble dr. theol. og de andre tradisjonelle doktorgradene, som tidligere hadde vært uveiledede grader, omdannet til grader med organisert doktorgradsprogram med forskeropplæring.
Som følge av «Kvalitetsreformen» ble graden faset ut frem til 2008, og erstattet av graden philosophiae doctor (ph.d.) for de som har fulgt organisert doktorgradsprogram og doctor philosophiae (dr. philos.) for de som har kvalifisert seg for doktorgrad på gamlemåten, dvs. på egen hånd.
Stortingsvalget 1912
Stortingsvalget 1912 ble avholdt i Norge i 1912 som direkte valg til det 62, 63., og 64. ordentlige Storting.
Valgordning
Valget ble holdt 21. oktober 1912, med unntak av Kristiansund, der valget ble holdt 20. oktober. Valget var et flertallsvalg i enmannskretser, et valgsystem som ble endret ved valget i 1921, da forholdstallsvalg ble innført. 123 representanter ble valgt inn på Stortinget. I valgkretsene der ingen hadde oppnådd flertall av stemmene ble det holdt omvalg Det var alminnelig stemmerett for alle menn over 25 år, mens kvinnenes stemmerett var begrenset til dem som hadde egen inntekt av en viss størrelse.
60 representanter ble oppnevnt ved første valg: 42 fra landkretsene og 18 fra kjøpstedene. De øvrige 63 ble oppnevnt ved omvalg 11. november 1912. Valget i Tune ble forkastet. Der ble det holdt omvalg 10. februar 1913. Det 62. ordentlige storting ble åpnet 23. januar 1913.
Politikk
Valgets store vinner var Venstre som økte sin oppslutning med nesten 10 % og fikk 76 representanter på Stortinget, inkludert Arbeiderdemokratene. Johan Castberg ble valgt både fra Søndre Gudbrandsdalen krets og fra Toten. Hans vara møtte for Toten valgkrets.
Jens Bratlies regjering (H/FV) ble i januar 1913 avløst av Gunnar Knudsens andre regjering (V).
Det finnes ulike anslag over oppslutning fordelt på parti. Kandidatenes partitilhørighet er antatt.
Erlend Slokvik
Erlend «Sloken» Slokvik (født 24. februar 1962 på Furnes) er en norsk tidligere orienteringsløper, senere trener og idrettsleder, som i 2018 tok over jobben som toppidrettssjef i Norges Friidrettsforbund etter Håvard Tjørhom.
Orientering
Som aktiv orienteringsløper representerte han Hovdebygda Idrottslag, Nordmarka Skiorienteringsklubb, Nydalens Skiklub og Orienteringslaget Toten-Troll, og tok to bronsemedaljer fra Skiorienterings-VM og flere andre pallplasser. Første VM-medalje kom på stafetten under VM i skiorientering 1988 i Kuopio, mens den andre kom to år senere i Skellefteå under 1990-VM.
Skiskyting
15. mai 2000 tiltrådte Slokvik stillingen som landslagstrener i skiskyting etter Audun Svartdal. Etter to år og 14 VM- og OL-medaljer ble han i 2002 presset av utøverne til å slutte som landslagstrener.
Etter et lite opphold som fysisk trener i Lillestrøm Sportsklubb, ble han i 2008 utnevt visepresident i Norges Skiskytterforbund. Han var visepresident til han i 2016 rykket opp som president i forbundet.
Friidrett
10. september 2018 ble Slokvik presentert som toppidrettssjef i Norges Friidrettsforbund etter at Håvard Tjørhom varslet sin avgang.
Privatliv
Han har hatt bosted flere steder; Telemark, Skogn, Numedal, Røyse og Hovdebygda, og flyttet til Oslo i 1982. For noen år siden flyttet Slokvik til Gjøvik, men bor nå på Skreia med sin samboer og hennes sønn.
Arthus-Bertrand
Arthus-Bertrand er et fransk juvelérfirma etablert i 1803. Firmaet har sitt sete i Paris og er særlig kjent for sin framstilling av ordenstegn, medaljer og utmerkelser, samt insignier av forskjellig slag.
Historie
Firmaet regner sin historie tilbake til 1803, da offiseren Claude Arthus-Bertrand etablerte en bokhandlerforretning i Paris. Samme år startet Michel-Ange Marion en broderiforretning, som leverte faner til den franske hæren. De to firmaene gikk sammen i 1863 og fortsatte produksjonen av militære faner og insignier.
Frédéric Auguste Bartholdi og Fernand Léger er blant kunstnerne som har utført arbeid for Arthus-Bertrand.
Eierskap
Arthus-Bertrand har vært et familieeid firma. I 2012 kjøpte Guerrand-Hermès fra Hermès-familien 45 % av Arthus-Bertrand.
Boksfletter
Boksfletter er en type hårflettestil som hovedsakelig er populær blant afrikanere og afroamerikanere. Denne typen hårstil består av firkantede hårinndelinger. Boksfletter er vanligvis laget av syntetisk hår for å legge til tykkelse samt støtte det ekte håret i fletten. Fordi de ikke er festet til hodebunnen som andre lignende stiler som afrofletter, kan boksfletter styles på en rekke forskjellige måter. Installasjonsprosessen kan være lang, men når de er installert kan de vare i 6–8 uker. De er kjent for å være enkle å vedlikeholde. Imidlertid kan disse flettene også gjøres med naturlig hår. <!-- Kommenterer vekk maskinoversatt el. uforståelig tekst
Historie
Hårflettingsstiler ble brukt for å hjelpe til med å skille stammer, steder, og også muligens et symbol på rikdom og makt på grunn av mengden innsats som gikk i stylingfletter. Boksfletter ble ikke gitt et spesifikt navn før på 1990-tallet da de ble popularisert av amerikanske musiker Janet Jackson, men har blitt brukt i århundrer. Denne flettingsstilen kommer fra Eembuvi-flettene i Namibia eller hake-lengde bobflettene til kvinnene i Nildalen fra over 3000 år siden. De eldste i stammene ville lære sine unge døtre hvordan de skulle flette hverandres hår, og dette ble en sosial aktivitet for stammene. I Afrika er flettestiler og mønstre en måte å skille de forskjellige stammene, sivilstand, alder, rikdom, religion og sosial rangering på. I noen deler av Afrika var flettene en form for kommunikasjon. På noen karibiske øyer ble fletter brukt som en måte å unnslippe slaveri ved å danne intrikate flettemønstre som betegnet et kart. For å oppnå flettene, ville stammene typisk bruke tykke lag med finhakket trebark og oljer for å basere og opprettholde frisyren. Menneskehår ble på et tidspunkt vevd inn i fiberparykkapper laget av holdbare materialer som ull og filt for gjenbruk i tradisjonelle klær så vel som forskjellige ritualer. Cowrie-skjell, juveler, perler og andre meningsfulle gjenstander prydet kassefletter fra tidligere kvinner, og henviser til deres beredskap til å ha døtre, emulering av rikdom, ypperstepresteskap og forskjellige andre klassifiseringer.
Kultur og verdi
Hår var og er en veldig viktig og symbolsk del av forskjellige afrikanske samfunn. Afrikanere trodde at håret kunne hjelpe med guddommelig kommunikasjon, da det var den opphøyde delen av kroppen. Hårstyling ble kun overlatt til nære slektninger, da det antas at hvis en streng falt i hendene på en fiende, kunne skade komme hårets eier. Medlemmer av kongelige ville ofte ha detaljerte frisyrer som et symbol på sin kroppsbygning, og de som er i sorg, vanligvis kvinner, ville være litt oppmerksom på håret i sorgperioden. Hår ble sett på som et symbol på fruktbarhet, som tykke, lange lokker og pent, rent hår symboliserte evnen til å føde sunne døtre. Utførlige mønstre ble gjort for spesielle anledninger som bryllup, sosiale seremonier eller krigsforberedelser. Mennesker som tilhører en stamme kunne lett bli identifisert av et annet stammemedlem ved hjelp av et flettemønster eller -stil.
Boksfletter i militæret
Den amerikanske hæren har sterke regler og begrensninger for frisyrer for både menn og kvinner. I 2014 gjennomgikk hæren sin politikk og gjorde endringer i den. Det var bekymringer og kommentarer om at dette regelverket var for restriktivt for afroamerikanske kvinner. Opprinnelig betraktet det deres naturlige hår som “ikke pent” og de beskyttende stilene “uprofesjonelle”. Ifølge en offisiell Army Military-artikkel, "vendinger, cornrows og fletter kan være opptil 1/2 inch i diameter. Det forrige maksimum var en diameter på omtrent 1/4 inch". Dette gir større mulighet til å bruke beskyttende stiler. Boksfletter kan brukes, men ikke mer enn 3/8 av hodebunnen kan vises. Avskjeden må være firkantet eller rektangulær. Endene av flettene må festes. Når det nyvoksne naturlige håret utenfor flettet, også kjent som ny vekst, når en halv tomme, må stilen gjøres om. Alle disse forskriftene er de samme for lignende stiler som låser, vri og fletter med naturlig hår. Disse frisyrene må ikke forstyrre slitasje av uniform eller omslag. Det syntetiske håret til boksfletter kan komme i alle farger, men i militæret må de være naturlige hårfarger uten ekstra smykker som hårklipp eller perler. Å la boksfletter og andre stiler inn i militæret er viktig fordi det å permisjonere eller rette hår hele tiden forårsake skader og mulig brudd, slik at håret blir usunt. Boksfletter beskytter håret mens de er i kamp uten den ekstra skaden andre stiler kan forårsake utenfor kamp.-->
Karen Balajan
Han representerte Ukraina under Sommer-OL 1996 i Atlanta, der han ble utslått i første runde.
Beleiringen av Jerusalem (1099)
Beleiringen av Jerusalem fant sted fra 7. juni til 15. juli 1099 under det første korstoget. Korsfarerne stormet og erobret byen fra fatimidene i Egypt.
Bakgrunn
Etter den vellykkede beleiringen av Antiokia i juni 1098 forble korsfarerne i det området resten av året. Den pavelige legaten Adhemar av Le Puy var død, og Bohemond I av Antiokia hadde gjort krav på Antiokia for seg selv. Baldwin av Boulogne forble i Edessa som ble erobret tidligere i 1098. Der var uenighet blant prinsene om hva de nå skulle gjøre. Raimond IV av Toulouse forlot Antiokia frustrert for å erobre festningen ved Maarrat al-Numan i beleiringen av Maarat. På slutten av året truet de mindre ridderne og infanteriet med å marsjere til Jerusalem uten dem.
Beleiringen av Arqa
På slutten av desember eller tidlig i januar ble Robert av Normandie og Bohemonds nevø, Tancred, med på å bli Raimonds vasaller. Raimond var rik nok til å kompensere dem for deres tjeneste. Godfred av Bouillon, derimot, som nå hadde inntekter fra sin brors territorium i Edessa, nektet å gjøre det samme. 5. januar rev Raimond murene ved Ma'arrat, og den 13. januar begynte han marsjen sørover, barfot og kledd som en pilegrim fulgt av Robert og Tancred. De fortsatte ned langs kysten av Middelhavet og møtte lite motstand, siden lokale muslimske herskere foretrakk å inngå fred og gi forsyninger fremfor å sloss. De lokale sunnimuslimene kan også ha foretrukket korsfarernes kontroll enn det sjiamuslimske fatimidstyret.
Raimond planla å ta Tripoli for seg selv til å sette opp en tilsvarende stat som Bohemonds Antiokia. Men først beleiret han Arqa i nærheten. Imens sluttet Godfred, sammen med Robert II av Flandern som også hadde nektet å bli Raimonds vasall, seg til de resterende korsfarerne ved Latakia og marsjerte sørover i februar. Bohemond marsjerte ut sammen med dem, men dro raskt tilbake til Antiokia. På dette tidspunktet forlot Tancred Raimonds tjeneste og sluttet seg til Godfred på grunn av en ukjent krangel. En annen separat styrke, men som hadde forbindelse til Godfreds, ble ledet av Gaston IV av Béarn.
Godfred, Robert, Tancred og Gaston kom frem til Arqa i mars, men beleiringen fortsatte. Situasjonen var spent ikke bare blant de militære lederne, men også blant de geistlige. Siden Adhemars død hadde der ikke vært noen reell leder, og helt siden oppdagelsen av den hellige lanse av Peter Bartolomeus i Antiokia, hadde der vært anklager om bedrageri blant forskjellige geistlige fraksjoner. Til slutt utfordret Arnulf av Chocques Peter til en ildprøve i april. Peter gikk gjennom prøven og døde av sårene sine, og diskrediterte dermed den hellige lansen som falsk, og svekket Raimonds øverste lederskap over korstoget.
Ankomsten til den hellige by
Beleiringen av Arqa varte frem til 13. mai da korsfarerne gav opp uten å ha tatt byen. Fatimidene hadde forsøkt å inngå fred på betingelse av at korsfarerne ikke fortsatte mot Jerusalem, men dette ble ignorert. Iftikhar ad-Daula, fatimidenes guvernør i Jerusalem, var klar over korsfarernes intensjoner. Derfor utviste han alle Jerusalems kristne innbyggere. Han forgiftet også alle brønnene i området. Den 13. mai kom korsfarerne frem til Tripoli hvor byens hersker gav dem penger og hester. Ifølge den anonyme krøniken Gesta Francorum lovet han også å konvertere til kristendommen dersom korsfarerne lyktes i å ta Jerusalem fra hans fatimidiske fiender.
Korsfarerne passerte Beirut den 19. mai, Tyr den 23. og dro inn i landet ved Jaffa. Ramlah ble nådd den 3. juni, men byen var allerede forlatt av innbyggerne. Bispedømmet Ramlah-Lydda ble etablert der i kirken til St Georg (en populær korsfarerhelt) før de fortsatte til Jerusalem. 6. juni sendte Godfred Tancred og Gaston for å ta Betlehem hvor Tancred hever banneret sitt i fødselskirken. 7. juni nådde korsfarerne selve Jerusalem. Mange gråt da de så byen som de hadde reist så langt for å nå.
Som med Antiokia la korsfarerne byen under beleiring. Korsfarerne led antagelig mer selv enn innbyggerne i byen under denne beleiringen på grunn av mangel på mat og vann rundt Jerusalem. Byen var godt forberedt. Av de antatte 7000 ridderne som deltok i prinsenes korstog, var det bare 1500 igjen, sammen med ytterligere 12 000 friske fotsoldater (ut av muligens 20 000). Godfred, Robert av Flandern og Robert av Normandie (som nå også hadde forlatt Raimond for å slutte seg til Godfred) beleiret nordmurene så langt sør som Davidstårnet, mens Raimond slo leir på den vestlige siden, fra Davidstårnet til Sionfjellet. Et direkte angrep på murene den 13. juni var mislykket. Uten mat eller vann, døde både menn og dyr raskt av tørst og sult, og korsfarerne visste at tiden ikke var på deres side.
Kort tid etter det første angrepet, seilte tilfeldigvis to genovanske galleier inn i havnen ved Jaffa, og korsfarerne kunne forsynes for en kort stund. Korsfarerne begynte også å samle treverk fra Samaria for å bygge beleiringsmaskiner. De hadde fremdeles lite mat og vann, og innen slutten av juni kom nyhetene om at en fatimidisk hær marsjerte nordover fra Egypt.
The Weakness of Man
The Weakness of Man er en amerikansk stumfilm fra 1916, regissert av Barry O'Neil.
Beleiringen av Jerusalem (1099)
En barfot prosesjon
De stod ovenfor en tilsynelatende umulig oppgave, men deres moral ble hevet av en prest som het Peter Desiderius som hevdet å ha hatt et guddommelig syn hvor Ashemars ånd instruerte dem om å faste i tre dager og så marsjere barfot i prosesjon rundt bymurene. Etter dette skulle byen falle på ni dager, etter det bibelske eksempelet til Josva i beleiringen av Jeriko. De fastet, selv om de allerede sultet, og den 8. juli utførte de prosesjonen hvor de geistlige blåste i trompeter og sang salmer. Hele tiden ble de hånet av forsvarerne i Jerusalem. Prosesjonen stoppet ved Oljeberget, og gudstjenester ble ledet av Peter Eremitten, Arnulf av Chocques og Raimond av Aguilers.
Det siste angrepet og massakren
Gjennom beleiringen ble det stadig utført angrep på murne, men alle ble slått tilbake. De genovesiske styrkene ledet av kommandanten Guglielmo Embriaco hadde tidligere tatt fra hverandre skipene som de kom til Det hellige land i. Embriaco brukte skipenes treverk og laget beleiringstårn. Disse bl rullet opp til murene om kvelden 14. juli, til garnisonens overraskelse og bekymring. Morgenen 15. juli nådde Godfreds tårn hans seksjon av murene nær den nordøstlige porten, og ifølge Gesta Francorum var to flamske riddere fra Tournai, Lethalde og Engelbert, de første som kom seg inn i byen, fulgt av Godfred, hans bror Eustace, Tancred og deres menn. Raimonds tårn ble først stoppet av en grøft, men siden de andre korsfarerne allerede hadde gått inn i byen, overgav muslimene som voktet porten seg til Raimond.
Når korsfarerne først hadde brutt seg gjennom de ytre murene og gått inn, drepte de så mange som 40 000 ifølge noen beretningeer, drapene skilte for det meste ikke mellom muslimer og jøder. Selv om mange ble drept, fikk mange også leve ved å enten betale skatt eller bli utvist fra Jerusalem.
The Weakness of Man
Handling
David Spencer forelsker seg i skuespillerinnen Babbie Norris. Men hans velstående far John Spencer får David til å gifte seg med den aristokratiske Janice Lane. Etter fem år sammen med Janice orker ikke David mer, og planlegger å begå selvmord ved drukning. Men når han legger merke til et lik som flyter i vannet, bestemmer David seg i stedet for å skifte klær med den døde personen.
Beleiringen av Jerusalem (1099)
Det siste angrepet og massakren
Mange muslimer søkte tilflukt i Al-Aqsa-moskéen hvor ifølge en beretning i Gesta Francorum «...slakten var så stor at våre menn vadet i blod til anklene...» Ifølge Raimond av Aguilers «red menn i blod opp til kneene og tømmene.» De fleste historikere tror i dag at dette var ren, men klassisk middelaldersk, skryt. Krøniken til Ibn al-Qalanisi hevder at de jødiske forsvarerne søkte tilflukt i sine synagoger, men «frankerne brente dem ned over hodene på dem» og drepte alle på innsiden. Korsfarerne omringet den brennende bygningen mens de sang «Kristus, vi tilber deg».
Tancred gjorde krav på tempelkvarteret for seg selv og tilbød beskyttelse til noen av muslimene der, men han kunne ikke forhindre at de ble drept i hendene på hans medkorsfarere. Fatimid-guvernøren Iftikhar ad-Daula trakk seg tilbake til Davidstårnet som han snart overgav til Raimond i bytte mot fritt leide for seg selv og livvaktene til Ashkelon.
Gesta Francorum hevder at noen klarte å flykte beleiringen helskinnet. Dets anonyme forfatter skrev at «da hedningene hadde blitt overvunnet, tok våre menn store antall, både menn og kvinner, drepte dem eller holdt dem fanger som de ønsket». Senere står det at «[Våre ledere] beordret også alle døde sarasenere skulle kastes utenfor på grunn av den forferdelige stanken siden hele byen var fylt med likene av dem. Dermed drog de levende sarasenerne de døde til utgangene av portene og la dem i hauger som om de var hus. Ingen hverken så eller hørte om en slik slakt av hedninger, for begravelsesbålene var dannet som pyramider, og ingen vet deres antall utenom Gud alene. »